title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv III. mellékletének a tudományos és műszaki fejlődéshez történő hozzáigazítása céljából, az egyes belső égésű motorokban használt forrasztásokban lévő ólomra vonatkozó mentesség tekintetében történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Ez a felhatalmazáson alapuló bizottsági irányelv a műszaki fejlődéshez való hozzáigazítása céljából módosítja az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv (átdolgozás)
                  1
                (a továbbiakban: RoHS 2 irányelv) III. mellékletét egyes alkalmazásokban az ólomra vonatkozó mentesség tekintetében.

               A RoHS 2 irányelv 4. cikke egyes veszélyes anyagok elektromos és elektronikus berendezésekben való alkalmazásának korlátozásáról rendelkezik. 2011. július 21-én lépett hatályba.

               A korlátozott anyagok jegyzékét a RoHS 2 irányelv II. melléklete tartalmazza. Míg az ólom, a higany, a kadmium, a hat vegyértékű króm, a polibrómozott bifenilek és a polibrómozott difenil-éterek tekintetében a korlátozások már érvényben vannak, addig a bisz(2-etil-hexil)-ftalátra (DEHP), a butil-benzil-ftalátra (BBP), a dibutil-ftalátra (DBP) és a diizobutil-ftalátra (DIBP) vonatkozó korlátozások 2019. július 22-től vagy ennél későbbi időponttól alkalmazandók. A RoHS 2 irányelv III. és IV. melléklete felsorolja az elektromos és elektronikus berendezések azon anyagait és alkatrészeit, amelyek adott alkalmazásokban mentességet élveznek a RoHS 2 irányelv 4. cikkének (1) bekezdésében az anyagokra vonatkozóan előírt korlátozás alól.

               Az 5. cikk rendelkezik a III. és a IV. melléklet tudományos és műszaki fejlődéshez való hozzáigazításáról (mentességek jegyzékbe vételéről, megújításáról, módosításáról, visszavonásáról, illetve törléséről). Az 5. cikk (1) bekezdésének a) pontja értelmében a III. és a IV. mellékletbe csak akkor vehetők fel további mentességek, ha ez nem gyengíti az 1907/2006/EK rendelet
                  2
                által a környezet és az egészség tekintetében biztosított védelmet, és ha az alábbi feltételek bármelyike teljesül: tudományos szempontból vagy műszakilag nem kivitelezhető az anyagok kivonása vagy helyettesítése a tervezés módosításával, illetve olyan anyagok vagy alkatrészek használatával, amelyekhez nem szükségesek a II. mellékletben felsorolt anyagok; nincs biztosítva a helyettesítő anyagok megbízhatósága; vagy a helyettesítés által okozott összes káros környezeti, egészségügyi és a fogyasztók biztonságát érintő hatás várhatóan meghaladja az így elért összes környezeti, egészségügyi és a fogyasztók biztonságát érintő előnyt.

               Az 5. cikk (1) bekezdése értelmében az Európai Bizottság (a továbbiakban: Bizottság) a 20. cikkel összhangban egyedi felhatalmazáson alapuló jogi aktusok révén rendelkezhet az elektromos és elektronikus berendezések anyagainak és alkatrészeinek adott alkalmazásokban a III. és a IV. mellékletben található jegyzékekbe történő felvételéről. Az 5. cikk (3) bekezdése és az V. melléklet állapítja meg a mentességek megadására, megújítására vagy visszavonására irányuló kérelmek benyújtási eljárását.

               2.AZ AKTUS ELFOGADÁSÁT MEGELŐZŐ KONZULTÁCIÓK

               A RoHS 2 irányelv kihirdetése óta a Bizottsághoz az 5. cikk (3) bekezdése és az V. melléklet rendelkezéseivel összhangban számos kérelem érkezett a gazdasági szereplőktől, mind új mentességek engedélyezése, mind érvényben lévő mentességek megújítása érdekében
                  3
               .

               A Bizottsághoz 2017. június 29-én a III. melléklet alóli új mentesség iránti kérelem érkezett a nem kizárólag fogyasztói felhasználásra szánt berendezések belső égésű motorjaiban használt, turbófeltöltőket és kipufogógáz-kibocsátást szabályozó berendezéseket is magukban foglaló motorrendszerek figyelemmel kísérésére és szabályozására alkalmazott érzékelők, működtetők és motorvezérlő egységek forrasztásaiban az ólom használatára vonatkozóan (2017-7. sz. kérelem). A mentességet a 11. kategória tekintetében kérelmezték
                  4
               .

               A mentességre irányuló kérelem értékelése céljából a Bizottság az előírt műszaki és tudományos értékelés elvégzését célzó tanulmányt indított, amelynek keretén belül a kérelemmel kapcsolatban hathetes nyílt online konzultációt folytatott az érdekeltekkel
                  5
               . Az érdekeltekkel folytatott konzultáció ideje alatt egy észrevétel érkezett.

               A kérelem értékelését tartalmazó végleges jelentés közzétételre került
                  6
               ; az érdekelt feleket értesítették.

               Ezt követően 2018. október 29-én a Bizottság szakértői ülésen konzultált a RoHS 2 irányelv szerinti felhatalmazáson alapuló jogi aktusokkal foglalkozó tagállami szakértői csoporttal. A szakértői csoport megvitatta, hogy a javasolt mentesség megfogalmazása egyértelműnek tekinthető-e. A javasolt megfogalmazást ezt követően módosították; a szövegbe beillesztették a „forrasztás” szót. A szakértők egyetértettek az előterjesztett módosított javaslattal; a tagok nagy többsége tartózkodott a hozzászólástól. A minőségi jogalkotásra vonatkozó iránymutatásokkal összhangban a felhatalmazáson alapuló irányelv tervezete négy héten keresztül nyilvánosan elérhető volt véleménynyilvánítás céljából a minőségi jogalkotási portálon. A tervezethez nem érkeztek hozzászólások. Az anyag korlátozása alóli mentesség kapcsán sor került az 5. cikk (3)–(7) bekezdésében előírt minden alkalmazandó intézkedésre
                  7
               . A Tanács és az Európai Parlament valamennyi intézkedésről értesítést kapott.

               A végleges jelentés különösen a következő műszaki információkat és értékelést emelte ki:

               ·A kért eltérés hatálya alá tartozó motorban és kipufogóban, illetve ezek közelében extrém körülmények alakulhatnak ki, a fellépő magas hőmérséklet és erős vibráció a forrasztások idő előtti meghibásodásához vezethet. Minden motort meghatározott típusú érzékelőkkel (valamint működtetőkkel és motorvezérlő egységekkel) látnak el, amelyeket kimerítően kell tesztelni egyrészt megbízhatóságuk garantálása, másrészt annak érdekében, hogy a motor megfeleljen a nem közúti mozgó gépek belső égésű motorjainak a gáz- és szilárd halmazállapotú szennyezőanyag-kibocsátási határértékeire és típusjóváhagyására vonatkozó követelményekről szóló (EU) 2016/1628 rendleletben előírt kibocsátási határértékeknek.

               ·A szóban forgó alkalmazások tesztelése kapcsán hosszabb időre van szükség ahhoz, hogy garantált legyen a rendelkezésre álló ólommentes alternatívák megbízhatósága.

               A 11. kategória értékelési eredményei azt mutatják, hogy az egyedi mentesség – a 2011/65/EU irányelv 5. cikkének megfelelően – nem gyengítené az 1907/2006/EK rendelet (REACH) által a környezet és az egészség tekintetében biztosított védelmet. Emellett a mentesség iránti kérelem eleget tesz az 5. cikk (1) bekezdésének a) pontjában meghatározott releváns kritériumok legalább egyikének. Mivel az szóban forgó alkalmazások esetében megbízható alternatívák jelenleg még nem állnak rendelkezésre, és várhatóan a közeljövőben sem fognak a piacra kerülni, indokolt 2019. július 22-től kezdődően az öt éves maximális érvényességi időtartamra megadni a mentességet
                  8
               . Mivel megbízható helyettesítő anyagok még nem állnak rendelkezésre, a helyettesítéshez kapcsolódó negatív társadalmi-gazdasági hatások ezen időszakban nem várhatók. A megadott érvényességi időtartam várhatóan nem gyakorol kedvezőtlen hatást az innovációra.

               3.A FELHATALMAZÁSON ALAPULÓ JOGI AKTUS JOGI ELEMEI

               A felhatalmazáson alapuló irányelv adott alkalmazásokban mentességet biztosít a 2011/65/EU irányelv 4. cikkének (1) bekezdésében előírt korlátozások alól az ólom használata vonatkozásában, amely mentességet fel kell tüntetni az említett irányelv III. mellékletében.

               A jogi eszköz a 2011/65/EU irányelv rendelkezéseinek és különösen az 5. cikke (1) bekezdésének a) pontjában foglalt vonatkozó követelményeknek megfelelően: felhatalmazáson alapuló irányelv.

               A felhatalmazáson alapuló irányelv célja hozzájárulni az emberi egészség és a környezet védeleméhez, továbbá közelíteni egymáshoz az elektromos és elektronikus berendezések területén a belső piac működésének biztosítására vonatkozó rendelkezéseket azáltal, hogy adott alkalmazásokban engedélyezi egyes, egyébként tiltott anyagok felhasználását a RoHS 2 irányelv rendelkezéseivel és feltételeivel összhangban, valamint az abban meghatározott, a III. és a IV. melléklet tudományos és műszaki fejlődéshez történő hozzáigazítását szolgáló eljárásnak megfelelően.

               Az arányosság elvének megfelelően az intézkedés nem lépi túl a céljának eléréséhez szükséges mértéket.

               A javaslat nincs hatással az uniós költségvetésre.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2019.8.8.)

               a 2011/65/EU európai parlamenti és tanácsi irányelv III. mellékletének a tudományos és műszaki fejlődéshez történő hozzáigazítása céljából, az egyes belső égésű motorokban használt forrasztásokban lévő ólomra vonatkozó mentesség tekintetében történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre
                  9
                és különösen annak 5. cikke (1) bekezdésének a) pontjára,

               mivel:

               (1)A 2011/65/EU irányelv előírja a tagállamok számára annak biztosítását, hogy a forgalomba hozott elektromos és elektronikus berendezések ne tartalmazzák az irányelv II. mellékletében felsorolt veszélyes anyagokat. Ez az előírás azonban nem vonatkozik a 2011/65/EU irányelv III. mellékletében felsorolt alkalmazásokra.

               (2)A 2011/65/EU irányelv hatálya alá tartozó elektromos és elektronikus berendezések különböző kategóriáit az említett irányelv I. melléklete sorolja fel.

               (3)Az ólom a 2011/65/EU irányelv II. mellékletében felsorolt korlátozott anyag. A Bizottsághoz 2017. június 29-én a 2011/65/EU irányelv 5. cikke (3) bekezdésének megfelelően a III. melléklet alóli mentesség iránti kérelem érkezett a nem kizárólag fogyasztói felhasználásra szánt berendezések belső égésű motorjaiban használt, turbófeltöltőket és kipufogógáz-kibocsátást szabályozó berendezéseket is magukban foglaló motorrendszerek figyelemmel kísérésére és szabályozására alkalmazott érzékelők, működtetők és motorvezérlő egységek forrasztásaiban az ólom használatára vonatkozóan (a továbbiakban: a kért mentesség).

               (4)A kért mentesség értékelése keretében a 2011/65/EU irányelv 5. cikkének (7) bekezdésével összhangban sor került az érdekelt felekkel folytatott konzultációkra.

               (5)A kért mentesség hatálya alá tartozó motorokat meghatározott típusú érzékelőkkel, működtetőkkel és motorvezérlő egységekkel látják el, amelyek figyelemmel kísérik és szabályozzák a kibocsátásokat az (EU) 2016/1628 európai parlamenti és tanácsi rendeletnek
                  10
                való megfelelés biztosítása érdekében. Az ilyen motorban és kipufogóban, illetve ezek közelében extrém körülmények alakulhatnak ki, a fellépő magas hőmérséklet és erős vibráció a forrasztások idő előtti meghibásodásához vezethet.

               (6)A kért mentesség hatálya alá tartozó, ólmot tartalmazó alkalmazások esetében egyelőre több időre van szükség az ólommentes alternatívák megbízhatóságának garantálását szolgáló teszteléshez.

               (7)Megbízható helyettesítő anyagok hiányában az ólom helyettesítése vagy kivonása sem tudományos szempontból, sem műszakilag nem kivitelezhető egyes belső égésű motorok esetében. A kért mentesség összhangban van az 1907/2006/EK európai parlamenti és tanácsi rendelettel
                  11
               , és ennélfogva nem gyengíti a környezet és az egészség tekintetében a rendelet által biztosított védelmet.

               (8)Ezért indokolt megadni a kért eltérést és feltüntetni a 2011/65/EU irányelv III. mellékletében a hatálya alá tartozó alkalmazásokat az elektromos és elektronikus berendezéseknek a 2011/65/EU irányelv I. melléklete szerinti 11. kategóriájában.

               (9)A mentességet indokolt az öt éves maximális érvényességi időtartamra engedélyezni 2019. július 22-től kezdve, összhangban a 2011/65/EU irányelv 4. cikke (3) bekezdésével és 5. cikke (2) bekezdésének első albekezdésével. A megbízható helyettesítő anyagok felkutatására irányuló folyamatos erőfeszítések eredményeire tekintettel a mentesség időtartama valószínűleg nem gyakorol kedvezőtlen hatást az innovációra.

               (10)A 2011/65/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

               1. cikk

               A 2011/65/EU irányelv III. melléklete ezen irányelv mellékletének megfelelően módosul.

               2. cikk

               (1)A tagállamok legkésőbb [az ezen irányelv hatálybalépését követő 5. hónap utolsó napja]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.

               Ezeket a rendelkezéseket [az ezen irányelv hatálybalépését követő 5. hónap utolsó napja + 1 nap]-tól/-től alkalmazzák.

               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)A tagállamok közlik a Bizottsággal belső joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Ennek az irányelvnek a tagállamok a címzettjei.

               Kelt Brüsszelben, -án/-én. 2019.8.8.

                     a Bizottság részéről

                     elnök
                     Jean-Claude JUNCKER

                     (1)

                        HL L 174., 2011.7.1., 88. o.

                     (2)

                        HL L 396., 2006.12.30., 1. o.

                     (3)

                        Ezek listája az alábbi internetcímen érhető el:
                  http://ec.europa.eu/environment/waste/rohs_eee/adaptation_en.htm

                     (4)

                        A 2011/65/EU irányelv I. mellékletében felsorolt kategóriák a következők: 1. Háztartási nagygépek; 2. Háztartási kisgépek; 3. Információs technológiai és távközlési berendezések; 4. Szórakoztatóelektronikai berendezések; 5. Világítótestek; 6. Elektromos és elektronikus szerszámok; 7. Játékok, szabadidős és sportfelszerelések; 8. Orvostechnikai eszközök; 9. Felügyeleti és vezérlő eszközök, beleértve az ipari felügyeleti és vezérlő eszközöket is; 10. Adagoló automaták; 11. A fenti kategóriák egyikébe sem tartozó egyéb elektromos és elektronikus berendezések.

                     (5)

                  A konzultáció időtartama
                  : 2017.10.20–2017.12.1.

                     (6)

                        https://publications.europa.eu/en/publication-detail/-/publication/0814e920-4c55-11e9-a8ed-01aa75ed71a1/language-en.

                     (7)

                        A szükséges adminisztratív lépések listája megtalálható
                  a Bizottság honlapján
                  . Az eljárás aktuális állása minden egyes felhatalmazáson alapuló jogiaktus-tervezet esetében megtekinthető a felhatalmazáson alapuló jogi aktusok intézményközi nyilvántartásában a következő címen:
                  https://webgate.ec.europa.eu/regdel/#/home.

                     (8)

                        A 2011/65/EU irányelv által előírt korlátozások a 11. kategória tekintetében 2019. július 22-én lépnek hatályba. A 11. kategória esetében alkalmazható mentesség időtartamát az irányelv 5. cikkének (2) bekezdése határozza meg.

                     (9)

                        HL L 174., 2011.7.1., 88. o.

                     (10)

                        Az Európai Parlament és a Tanács (EU) 2016/1628 rendelete (2016. szeptember 14.) a nem közúti mozgó gépek belső égésű motorjainak a gáz- és szilárd halmazállapotú szennyezőanyag-kibocsátási határértékeire és típusjóváhagyására vonatkozó követelményekről, az 1024/2012/EU és a 167/2013/EU rendelet módosításáról, valamint a 97/68/EK irányelv módosításáról és hatályon kívül helyezéséről (HL L 252., 2016.9.16., 53. o.).

                     (11)

                        Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról (HL L 396., 2006.12.30., 1. o.).

    ---documentbreak---

               MELLÉKLET

               A 2011/65/EU irányelv III. melléklete az alábbi 44. ponttal egészül ki:

                        „44.

                        Az (EU) 2016/1628 európai parlamenti és tanácsi rendelet* hatálya alá tartozó belső égésű motorok érzékelői, működtetői és motorvezérlő egységei forrasztásaiban használt ólom, amennyiben ezeket működés közben statikus helyzetű, szakemberek általi használatra tervezett, de nem szakmai felhasználók által is használt berendezésekbe építik be.

                        A 11. kategóriára vonatkozik és 2024. július 21-én lejár.

               *
                     Az Európai Parlament és a Tanács (EU) 2016/1628 rendelete (2016. szeptember 14.) a nem közúti mozgó gépek belső égésű motorjainak a gáz- és szilárd halmazállapotú szennyezőanyag-kibocsátási határértékeire és típusjóváhagyására vonatkozó követelményekről, az 1024/2012/EU és a 167/2013/EU rendelet módosításáról, valamint a 97/68/EK irányelv módosításáról és hatályon kívül helyezéséről (HL L 252., 2016.9.16., 53. o.).”


title: A BIZOTTSÁG (EU) .../... VÉGREHAJTÁSI IRÁNYELVE a 2008/90/EK tanácsi irányelv hatálya alá tartozó gyümölcstermő növények szaporítóanyagai, illetve gyümölcstermesztésre szánt ültetési anyagok jelöléséről, fémzárolásáról és csomagolásáról szóló 2014/96/EU végrehajtási irányelvnek a szaporítóanyagok és gyümölcstermő növények tanúsított kategóriái jelölésének színe, valamint a szállítói okmány tartalma tekintetében való módosításáról

text:
               A BIZOTTSÁG (EU) .../... VÉGREHAJTÁSI IRÁNYELVE

               (2019.10.29.)

               a 2008/90/EK tanácsi irányelv hatálya alá tartozó gyümölcstermő növények szaporítóanyagai, illetve gyümölcstermesztésre szánt ültetési anyagok jelöléséről, fémzárolásáról és csomagolásáról szóló 2014/96/EU végrehajtási irányelvnek a szaporítóanyagok és gyümölcstermő növények tanúsított kategóriái jelölésének színe, valamint a szállítói okmány tartalma tekintetében való módosításáról

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel a gyümölcstermő növények szaporítóanyagai, illetve a gyümölcstermesztésre szánt gyümölcstermő növények forgalmazásáról szóló, 2008. szeptember 29-i 2008/90/EK tanácsi irányelvre
                  1
                és különösen annak 9. cikke (1) bekezdésére,

               mivel:

               (1)A Bizottság 2014/96/EU végrehajtási irányelve
                  2
                meghatározza a gyümölcstermő növények szaporítóanyagai, illetve gyümölcstermesztésre szánt ültetési anyagok jelölésére vonatkozó követelményeket annak érdekében, hogy biztosított legyen az említett szaporítóanyagok és az említett gyümölcstermő növények forgalmazása során az azonosíthatóság és a nyomon követhetőség.

               (2)Az említett irányelv értelmében a Bizottság 2019. január 1-jéig felülvizsgálja a prebázis, bázis és certifikált kategóriába tartozó gyümölcstermőnövény-szapórítóanyagokra és gyümölcstermő növényekre vonatkozó színes jelölések használatát.

               (3)A Bizottság által végzett felmérés azt mutatta, hogy a tagállamok többsége támogatja a színes jelölés kötelező használatát a szaporítóanyagok és a gyümölcstermő növények prebázis, bázis és certifikált kategóriái esetében. A felmérés azt is jelezte, hogy több tagállam is sárga szállítói okmánnyal forgalmaz Conformitas Agraria Communitatis (a továbbiakban: C.A.C.) szaporítóanyagot, amely szállítói okmányt jelölésként elhelyezik a C.A.C. anyagon.

               (4)A tagállamok jelenlegi gyakorlatának figyelembevétele, valamint annak biztosítása érdekében, hogy a C.A.C. szaporítóanyagok szállítói okmánya egyértelműen elkülönüljön a prebázis, bázis és certifikált szaporítóanyagokra vonatkozó hatósági jelöléstől, a C.A.C. címkének sárgának kell lennie, amennyiben a szállítói okmányt a C.A.C. anyagon elhelyezik. Amennyiben a szállítói okmányt nem helyezik el a C.A.C. anyagon, nem szükséges külön színt előírni a szállítói okmány tekintetében, mivel ebben az esetben nem áll fenn a bármely más jelöléssel vagy okmánnyal való összetéveszthetőség veszélye.

               (5)A 2014/96/EU végrehajtási irányelv nem ír elő külön színt a szállítói okmány számára, ha azt jelölés formájában elhelyezik a C.A.C. anyagon. Néhány tagállam jelenleg a sárgától eltérő színt használ e jelölések tekintetében. A kereskedelmi fennakadások elkerülése érdekében a tagállamok számára lehetővé kell tenni, hogy egy átmeneti időszakra engedélyezzék az olyan C.A.C. anyagok saját területükön való forgalmazását, amelyeken a sárgától eltérő színű jelölést helyeztek el, amennyiben az említett színes címkék már 2020. április 1-jéig használatban voltak.

               (6)Ezen túlmenően a tapasztalat azt mutatja, hogy a szállítói okmány tartalmát egyszerűsíteni lehetne annak érdekében, hogy az egyes tagállamokban nagyobb rugalmasságot biztosítsanak a C.A.C. szaporítóanyagok forgalmazására vonatkozóan. Ha a szállítói okmány kevesebb információt tartalmaz, könnyebb a szállító számára az okmány méretének oly módon való csökkentése, hogy azt a forgalmazásra kerülő C.A.C. anyagon is el lehessen helyezni. Ezért a C.A.C. szaporítóanyag forgalomba hozott mennyiségére és – amennyiben az eltér attól a tagállamtól, amelyben a szállítói okmány készült – a C.A.C. szaporítóanyag előállítási helye szerinti tagállamra vonatkozó információk közlésének szabadon válaszhatónak kell lennie.

               (7)Tekintettel az összes forgalmazási kategóriába tartozó gyümölcstermőnövény-szaporítóanyagokra, illetve gyümölcstermő növényekre vonatkozó jelölési követelmények, valamint a szállítói okmányra vonatkozó követelmények módosításának szükségességére, helyénvaló módosítani a 2014/96/EU végrehajtási irányelvet.

               (8)Annak érdekében, hogy az illetékes hatóságok és a szállítók számára elegendő idő álljon rendelkezésre az új követelményekhez való alkalmazkodásra, ezt az irányelvet 2020. április 1-jétől kell alkalmazni.

               (9)Az ezen irányelvben előírt intézkedések összhangban vannak a Növények, Állatok, Élelmiszerek és Takarmányok Állandó Bizottsága gyümölcstermő növénynemzetségek és -fajok szaporító- és ültetvényanyagaival foglalkozó szekciójának véleményével,

               ELFOGADTA EZT AZ IRÁNYELVET:

               1. cikk
               A Bizottság 2014/96/EU végrehajtási irányelvének módosítása

               A 2014/96/EU végrehajtási irányelv a következőképpen módosul:

               1.A 2. cikk (4) bekezdése helyébe a következő szöveg lép:

               „(4)A jelölés a következő színű lehet:

               a)prebázis szaporítóanyag esetében fehér, átlós lila csíkkal;

               b)bázis szaporítóanyag esetében fehér;

               c)certifikált szaporítóanyag esetében kék.”;

               2.Az 5. cikk helyébe a következő szöveg lép:

               „5. cikk
               A C.A.C. anyagra vonatkozó szállítói okmány

               (1)A tagállamok biztosítják, hogy a C.A.C. anyagot a szállító által elkészített, a (2), (3) és (4) bekezdésnek megfelelő okmány (a továbbiakban: szállítói okmány) kíséretében forgalmazzák.

               A tagállamok biztosítják, hogy a szállítói okmány nem hasonlít a 3. cikkben említett kísérő dokumentumra, annak érdekében, hogy az említett két dokumentum ne legyen összekeverhető.

               (2)A szállítói okmány legalább az alábbi információkat tartalmazza:

               a)az »uniós szabályok és szabványok« felirat;

               b)annak a tagállamnak a neve, ahol az okmányt elkészítették, vagy a megfelelő kód;

               c)az illetékes hivatalos szerv vagy a megfelelő kód;

               d)a szállító neve vagy az illetékes hivatalos szerv által adott regisztrációs száma/kódja;

               e)egyedi sorozatszám, a hetet jelző szám vagy tételszám;

               f)botanikai név;

               g)a »C.A.C. szaporítóanyag« felirat;

               h)a fajta és adott esetben a klón megnevezése. Olyan alanyok esetében, amelyek nem tartoznak valamely fajtához: a faj vagy az interspecifikus hibrid neve. A beoltott ültetési anyagok esetében ezen információkat az alany és a nemes vesszők tekintetében kell megadni. Olyan fajták esetében, amelyek vonatkozásában a hivatalos nyilvántartásba vételi kérelem vagy a növényfajta-oltalom iránti kérelem folyamatban van, az ilyen információknak tartalmaznia kell a következőket: »javasolt elnevezés« és »folyamatban lévő kérelem«;

               (i)az okmány kiállításának dátuma.

               (3)A szállítói okmány színe sárga, amennyiben azt elhelyezik a C.A.C. anyagon.

               (4)A szállítói okmányt az Unió egyik hivatalos nyelvén, kitörölhetetlenül kell kinyomtatni, annak jól láthatónak és jól olvashatónak kell lennie.”

               2. cikk
               Átültetés

               (1)A tagállamok legkésőbb 2020. március 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul közlik a Bizottsággal.

               A tagállamok ezeket a rendelkezéseket 2020. április 1-jétől alkalmazzák.

               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk
               Átmeneti intézkedések

               (1)A tagállamok 2021. június 30-ig engedélyezik az olyan Conformitas Agraria Communitatis (a továbbiakban: C.A.C.) anyagok saját területükön való forgalmazását, amelyeken a sárgától eltérő színű jelölést helyeztek el, amennyiben az említett színes címkék már 2020. április 1-jéig használatban voltak.

               (2)A tagállamok biztosítják, hogy forgalomba hozatalkor a C.A.C. szaporítóanyagnak minősülő gyümölcstermőnövény-szaporítóanyagok és gyümölcstermő növények azonosítására a szállítói okmányon szerepeljen az e cikkre való hivatkozás, amennyiben az jelölésként kerül felhasználásra.

               4. cikk
               Hatálybalépés

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               5. cikk
               Címzettek

               Ennek az irányelvnek a tagállamok a címzettjei.

               Kelt Brüsszelben, -án/-én. 2019.10.29.

                     a Bizottság részéről

                     elnök
                     Jean-Claude JUNCKER

                     (1)

                        (HL L 267., 2008.10.8., 8. o.).

                     (2)

                     A Bizottság 2014/96/EU végrehajtási irányelve (2014. október 15.) a 2008/90/EK tanácsi irányelv hatálya alá tartozó gyümölcstermő növények szaporítóanyagai, illetve gyümölcstermesztésre szánt ültetési anyagok jelöléséről, fémzárolásáról és csomagolásáról

                   (HL L 298., 2014.10.16., 12. o.).